cyanic-selkie/wikianc huggingface dataset:
Montreal
Inligtings- en kommunikasietegnologie
Jaarliks word produkte en dienste ter waarde van CDN-$5 miljard uitgevoer. Sommige plaaslike ondernemings is wêreldleiers op die gebied van sagteware vir spesiale effekte in die rolprentbedryf of as vervaardigers van rekenaarspelletjies. Bekende name sluit Ubisoft Montreal, Electronic Arts, Eidos, A2M, Cyanide en EA Mobile in.
Volkspele
Niggies
Die mou se wydte is nie meer as 46cm nie - dus nie 'n pofmou nie en strek tot die buig van die arm by die elmboog waar dit met 'n rekkie ingeryg word. Die eerste val van die mou is van dieselfde materiaal as die rok, dit is 11cm breed. 'n Tweede wit kantval van dieselfde kant as die nekdoek word onder die materiaalval gedra. Die kantval is 13cm breed en onder afgewerk met 'n 1.5cm kant en bo met 'n rekkie.
Elsa Joubert
Aanhaal
Hy het sy pistool teen my slaap gedruk. Hoe hy langs my in die motor gekom het, weet ek nie. Toe het hulle al klaar my vrou uitgesleep gehad. Hy het gesê: Roer en jy is dood.
Montreal
Sport
Junie is die maand van die Grand Prix van die Formule Un by die Circuit Gilles-Villeneuve. Die Rogers AT&T Cup lok tennisspelers in Augustus na die Stade du Maurier van Montreal.
Kookkuns
Die kosmopolitiese karakter van die stad word in die groot verskeidenheid etniese restourante weerspieël. Sidewalk cafés is oop tussen Mei en Oktober. Tipiese plaaslike gastronomiese instellings sluit cafés-concerts en cafés-théâtres in.
Vryheidsfront Plus
Samesmelting met die KP en AEB
Die Vryheidsfront Plus beywer hom daarvoor om die Afrikaner se stem op al die vlakke van regering te verteenwoordig. Die party kan dus nie staat maak op groot getalle stemme nie, omdat die Afrikaner ’n minderheid in Suid-Afrika is. Hulle strategie om resultate te lewer vir die Afrikaner berus eerder in die manier waarop hulle die regerende party nader.
Nasionale verkiesings
! Verkiesing ! Totale stemme ! % ! Setels ! +/— ! Regering
Hagiografie
Middeleeuse Engeland
Nabootsing van die lewe van Christus was op daardie tydstip die norm waarteen die heiliges gemeet is, en nabootsing van die lewens van heiliges was die norm waarteen die algemene bevolking hulleself gemeet het. In Anglo-Saksiese en Middeleeuse Engeland het hagiografie by uitstek 'n literêre genre geword vir die onderrig van 'n grootliks ongeletterde gehoor. Hagiografie het as klassieke handboeke vir priesters en teoloë gedien wat hulle van die nodige retoriese hulpmiddels voorsien het om hulle geloof deur die voorbeeld van die heilige se lewe uit te beeld.
Kreefskeerkring
Die Kreefskeerkring is 'n besondere breedtegraad wat op ongeveer 23½° N om die aarde strek (presiese ligging is: 23,439° of 23° 26′ 22″). Die naam is afgelei van die sterrebeeld Kreef, 'n teken in die diereriem. Die Kreefskeerkring word ook soms die noordelike keerkring genoem.
Thomas Tew
Tweede seerowertog
In November 1694 het Tew nog ’n kapersbrief van Fletcher gekoop en op sy tweede pludertog vertrek met sowat 30 tot 40 bemanningslede. Hulle het in Augustus 1695 by die Mandab-seestraat by die mond van die Rooisee aangekom. Hier het Tew verskeie ander seerowers gekry wat in sy voetspore wou volg en gehoop het om soortgelyke sukses te behaal, insluitende Henry Avery, Thomas Wake en Richard Want. Tew en die ander seerowerkapteins het besluit om saam te seil.
Grootlangtoon
Verspreiding
Wêreldwyd in tropiese gebiede.
Laerskool Jan van Riebeeck
Skoollied
en teen Vlaeberg se hange die
Vas en stewig soos die berge is ons
moedertaal geplant,
Tammy MacIntosh
Tammy MacIntosh (gebore 18 Februarie 1970) is 'n Australiese aktrise. Sy is bekend vir haar rolle in die rolprent Sleeping Beauty (2011) en in die televisiereekse Police Rescue (1989) en Sea Patrol (2007).
Laerskool Jan van Riebeeck
Skoollied
die allerbeste vra.
Koningblousysie
Die Koningblousysie (Granatina granatina) is 'n amper-endemiese, algemene standvoël en plaaslike nomade in doringboomveld, savanne en droë ruigtes. Pare bly heeljaar bymekaar. Die voël is 13 cm groot en weeg 8 - 14 gram. In Engels staan die voël bekend as die Violet-eared Waxbill.
Spoorloos
Spoorloos word Dinsdagaande om 20h00 op KykNET uitgesaai en is ook op Showmax beskikbaar.
Willowvale
Distrik
Die distrik is 1 428 km2 groot. Dit word hoofsaaklik deur Gcaleka en Fingo's bewoon.
Manishtushu
Manishtushu (Akkadies:, Ma-an-ish-tu-su) of Manisjtoesjoe was die derde koning van die Akkadiese Ryk. Hy het van omstreeks 2270 v.C. regeer tot omstreeks 2255 v.C., toe hy in ’n sluipmoordaanval dood is. Hy was die seun van Sargon die Grote, die stigter van die Akkadiese Ryk, en is deur sy seun, Naram-Sin, opgevolg.
Ellis Rabb
Ellis Rabb (20 Junie 1930 – 11 Januarie 1998) was 'n Amerikaanse akteur en regisseur. Hy was bekend vir sy rolle in die televisiereekse Great Performances (1971) en Cheers (1982).
Love is in the Bin
Spekulasies
Daar is bespiegel dat 'n man wat by die versnippering was, Banksy of iemand aan hom gekoppel was.
Boerka
In Islamitiese geskrifte
Baie Moslems glo die tradisies oor die lewe van Mohammed, of die hadit, vereis dat beide mans en vroue in die openbaar fatsoenlik optree en aantrek. Dié vereiste word egter op baie verskillende manier vertolk deur Moslem-geleerdes en -gemeenskappe.
Wanneer die middernagson weer skyn
Titelbeskrywing
Die titel ‘Wanneer die middernagson weer skyn’ het betrekking op twee natuurlike fenomene.
Gråsten-paleis
Die eerste Gråsten-paleis was 'n jaghuisie wat in die middel van die 1500’s gebou is. Dit het in 1603 afgebrand en 'n nuwe paleis is opgerig waar die suidelike vleuel van die huidige paleis ongeveer vandag staan.
Wanneer die middernagson weer skyn
Storie
Daar is net een persoon wat kan help met hierdie dilemma. Lucian se maker, Fréderic Antoine, maar Fréderic blyk om ’n ander agenda met Henriette en haar onnatuurlike belangstelling in die masochistiese Lucian te hê...
Kombinasielogika
Kombinasielogika word in rekenaarstroombane gebruik om Boolse algebra op toevoere en gestoorde inligting uit te voer. Praktiese rekenaarstroombane bevat 'n vermenging van kombinasielogika en sekwensiële logika. Soos byvoorbeeld in die Rekenkundige Logiese Eenheid (RLE) (deel van die Sentrale verwerkingseenheid (SVE)) van 'n rekenaar, word die gedeelte wat wiskundige bewerkings doen in ooreenstemming met kombinasielogika gebou, terwyl die RLE beheer word deur 'n beheerder wat gebou is in ooreenstemming met sekwensiële logika.
William Bronder
William Bronder (12 Junie 1930 – 6 Mei 2015) was 'n Amerikaanse akteur. Hy was bekend vir sy rolle in die rolprente Cannery Row (1982), Stand by Me (1986), en Return to Me (2000), en in die televisiereeks Switch (1975).
Tuvaluaans
Tuvaluaans, in die noordelike dialekte Te Gagana Tuuvalu en in die suidelike dialekte Te Ggana Tuuvalu genoem, is 'n Maleis-Polinesiese taal wat saam met Engels die amptelike tale van die eilandnasie Tuvalu vorm. Die teks van Tuvalu se volkslied, Tuvalu mo te Atua, is in Tuvaluaans.
Junior Stadsraad van Pretoria
Visie
Die Junior Stadsraad se visie is:
Tuvaluaans
Tuvaluaans word deur 12 510 mense gepraat.
Gary Kirsten
Hy was van 2007−2011 die afrigter van die Indiese nasionale krieketspan wat die Krieketwêreldbeker 2011 gewen het. Daarna was hy die afrigter van Suid-Afrika se nasionale krieketspan vanaf Junie 2011 tot Augustus 2013.
Junior Stadsraad van Pretoria
Ampsdraers 2011/2012
Junior Burgemeester
Palauaans
Hoewel die Karoline-eilande tot Mikronesië behoort, is Palauaans nader verwant aan die tale van die Filippyne, Indonesië en Maleisië. Taalkundiges klassifiseer Palauaans as 'n Austronesiese taal wat net een van twee inheemse tale van Mikronesië is, wat nie tot die Oseaniese tak van dié taalfamilie behoort nie, die ander is Chamorro. Die meeste taalkundiges stem ooreen dat Palauaans en Chamorro tot die Soenda-Sulawesi-taalgroep behoort en daarmee verwant is aan tale soos Balinees, Bandjarees, Indonesies/Maleis, Javaans, Madoerees, Minangkabau en Soendanees. Dit is ietwat minder verwant aan Filippynse tale soos Cebuano en Tagalog (Filippyns) en het daarnaas nog 'n los verbintenis met Malgassies in Madagaskar.
Gerrie Radlof
Lewe en werk
In 1956 ontmoet hy vir Leon Rousseau, wat namens Tafelberg-Uitgewers sy boeke redigeer. Saam begin hulle ’n onderneming deur ’n bankrot persagentskap, Afritopics, te koop. Hulle verander die naam en vestig sodoende die vertaalburo en reklame-agentskap, Uniale Persdiens, waar sy vernaamste bydrae die skryf van boeke is. Na ’n ruk koop Leon hom uit en op sy eie konsentreer hy steeds op sy skryfwerk. Dan verhuis hy na Durban waar hy by Hint Hyman en Boet Hyman se uitgewery as vryskut-scenarioskrywer werk en sy eerste treë in die fotoverhaalgenre gee. Hy keer later weer terug na Kaapstad.
Yei
Vervoer
Die padnetwerk na die naburige dorpe en stede ondergaan deurlopende herstelwerk. Die pad tussen Yei en Kaya, op die grens van Uganda, is pas herstel. Met die verbeterings duur 'n reis na Kaya nou een uur i.p.v. vyf ure soos voorheen. Yei word ook bedien deur Yei-lughawe. Die burgeroorlog het die stad se infrastruktuur beskadig, maar na die beëindiging van die oorlog in 2005 en die verkryging van onafhanklikheid deur Suid-Soedan in Julie 2011, is die vooruitsigte goed dat Yei sy vorige glorie as Klein-Londen kan herleef.
Galápagos-skilpad
Die bevolking van Galápagos-skilpaaie het oor die laaste dekades ernstig gekrimp. In die 16de eeu was daar meer as 250 000 individue. In die 1970's het die bevolking tot ongeveer 3 000 gedaal. Die daling is aan oorbenutting, verlies aan habitat en wedywering met ingevoerde spesies soos rotte, bokke en varke toegeskryf. Slegs tien van die oorspronklike vyftien subspesie het in die natuur oorleef. 'n Individu van die voormalige subspesie Chelonoidis nigra abingdonii, wat as 'Eensame George' bekend was, was die laaste van sy soort. Eensame George is egter op 24 Junie 2012 in aanhouding oorlede.
Karl J. Jooste
Karl J (Karel) Jooste (* 16 Oktober 1925 in Pretoria; † 12 Februarie 1971 naby George) was 'n Suid-Afrikaanse argitek en dosent in argitektuur aan die Universiteit van Pretoria.
Boris Asafjef
Boris Wladimirowitsj Asafjef (Бори́с Влади́мирович Аса́фьев; - 27 Januarie 1949) was 'n Russiese en Sowjet-komponis, skrywer, musikoloog, musiekkritikus en een van die stigters van Sowjetse musikologie. Sergei Prokofiëf se eerste simfonie is aan hom opgedra.
Vitus Bering
Ekspedisies
Ná dié ekspedisie het Bering dadelik gereed gemaak vir sy tweede tog. Hy het teruggekeer na Ochotsk met ’n baie groter, beter voorbereide en ambisieuser ekspedisie en in 1741 van daar na Noord-Amerika vertrek. Die ekspedisie het onder meer verby Kodiakeiland gevaar. ’n Storm het die twee skepe geskei, maar Bering het die suidkus van Alaska gesien en daar geland. Gure toestande het hom gedwing om terug te keer, en op pad het hy van die Aleoetiese Eilande ontdek.
Chapman-Kolmogorov-vergelyking
Aansoek om Markov-kettings
Wanneer die waarskynlikheid verspreiding oor die stand van die ruimte van 'n Markov-ketting is diskrete en die Markov-ketting homogeen is, kan die Chapman-Kolmogorov-vergelykings uitgedruk word in terme van (moontlikbeperkte dimensionele) matriksvermenigvuldiging, dus:
waar P(t) is die oorgang matriks van spring t, met ander woorde, P(t) is die matriks van so 'n aard dat die inskrywing (i,j) die waarskynlikheid van die ketting beweeg van die staat i j in t stappe te stel bevat.
Kleurlingstemregvraagstuk
Agtergrond
Die verandering in die aandeel blanke en nie-blanke kiesers, en veral die verwydering van die swart kiesers van die algemene kieserslys, het natuurlik die bruin mense bekommerd gemaak, maar genl. Hertzog het hulle deurentyd verseker dat 'n duidelike onderskeid getref moet word tussen hulle en die swart kiesers en dat hulle beskou moet word as heeltemal gelyk aan hul wit eweknieë. Hy het selfs aan die hand gedoen bruin mans in die ander provinsies moet ook stemreg gegee word en het sover gegaan as om in 1926 'n wetsontwerp in dié verband in te dien. Sy houding jeens dié vraagstuk is ook ondersteun deur 'n regeringskommissie wat in 1937 verslag gedoen het. Toe die Verenigde Party-regering in 1936 besluit het om swart kiesers van die kieserslys te haal, het dit geen moeite ontsien nie om bruin kiesers te verseker dat, as hulle dié maatreël ondersteun het, hulle nooit sou hoef te vrees dat 'n soortgelyke verdrukking op hul stemreg toegepas sou word nie. Die latere eerste minister, dr. D.F. Malan, het deurentyd die regte van die bruin kiesers ondersteun en op minstens een geleentheid selfs voorspraak gemaak dat die stemreg uitgebrei moes word na bruin vroue. Hy het prontuit gesê bruin kiesers moet, ten minste in Kaapland, dieselfde politieke regte as blankes geniet.
Malan verander sy standpunt
Tog, toe die Nasionale Party in 1948 die bewind oorneem, het hy verklaar hy sou die bruin kiesers van die wit kiesers skei en vir eersgenoemde onafhanklike verteenwoordiging in die Unie-Volksraad gee. Die party het beweer die nie-blanke bevolking oefen 'n wurggreep uit op die blankes, dat die stemreg van die Kaapse Kleurlinge misbruik word en dat die verandering tot die bruin mense se voordeel sou strek. Die eerste voorstel word nouliks gestaaf deur die feit dat destyds in die hele Kaapland net 8,82% van die kiesers bruin was. En dat daar geen tekens van 'n merkbare toename was nie. Die veronderstelling van korrupsie was grotendeels gegrond op 'n stelling in B.K. Long se boek In Smuts' Camp, waarin hy aan die hand doen dat kandidate hulle daaraan skuldig gemaak het dat hulle diegene wat invloed oor bruin kiesers uitgeoefen het, omgekoop het. Long skryf op bl. 129 van die boek: "Ek gaan in warm water beland vir wat ek nou gaan hieroor (Kleurlingkiesers) gaan sê. Die Kleurlingstem in enige Kaapse kiesafdeling is, as geheel, heimlik tydens verkiesingstyd te koop. Ek bedoel nie dat elke individuele Kleurlingkieser deur 'n kandidaat vir sy stem betaal hoef te word nie. Wat ek wel bedoel, is dat die oorgrote meerderheid Kleurlingkiesers onderworpe is aan druk, hetsy van individue of klein groepies in hul geledere, op maniere waarteen blanke kiesers immuun is. Diegene wat sodanige druk op Kleurlingkiesers plaas, is korrup. Verering word deur hulle van kandidate opgeëis.
Wat die Nasionale Party se argument betref dat die nuwe reëlings 'n verbetering uit die bruin mense se oogpunt sou wees, was dit duidelik dat alle sektore van die bruin bevolking uiters vyandig gesind was jeens die verandering en dat hulle dit beskou het as net nog 'n aanduiding van die Nasionaliste se vasbeslotenheid om elke band wat hulle met die wit bevolking gehad het, te breek. Bruin mense het ook geglo daar was geen rede om te glo dat dié stap nie maar net nog 'n stap was wat uiteindelik tot hulle algehele ontkiesering sou lei nie. Per slot van rekening is die swart kiesers in 1936 op 'n afsonderlike kieserslys geplaas, maar teen 1950 was daar sterk sprake dat die Nasionale Party-regering hul verteenwoordiging geheel en al wou afskaf, wat dan ook sowat 'n dekade later gebeur het.
Die Torch Commando
Die eerste en enigste leier van die Torch Commando was die vegvlieënier en held van die lugslag van Brittanje, Sailor Malan, wat in Mei 1951 tydens die eerste fakkeloptog genooi is om die saluut te beantwoord. By dié geleentheid het Malan 'n toespraak gelewer waarin hy die oudstryders gevra het om te help verseker die bepalings van die Suid-Afrika-wet word in elke opsig nagekom. Ná optogte in verskeie stede het die Torch Commando amptelik in Junie 1951 sy beslag gekry met 'n nasionale kongres in Johannesburg waar Malan tot nasionale president en leier van die Torch Commando verkies is. Kort voor lank het die organisasie op 250 000 lede, waarvan die meeste ook Verenigde Party-ondersteuners was, aanspraak gemaak.
Verbete stryd
Die eerste sitting van die Hooggeregshof van die Parlement is belê vir Augustus 1952 in Pretoria. Die VP het onderneem om nie die sitting by te woon nie en was van voorneme om dit in die gewone hof ongeldig te laat verklaar sodat die land nou afgestuur het op 'n grondwetlike stryd tussen die hof en die parlementshof. Op 27 Augustus 1952 verklaar die Hooggeregshof van die Parlement die Appèlhof se besluit in Harris vs. Dönges ongeldig. Twee dae later beslis die Kaapse Hooggregshof die wet wat die hof daargestel het, was op sigself ongeldig en dat dit geen reg had om besluite van die Hooggeregshof of die Appèlhof ongeldig te verklaar nie. In November daardie jaar verwerp die Appèlhof die regering se reg tot appèl. Die besluit het daarop berus dat artikel 152 van die Suid-Afrika-wet bepaal het dat elke burger die versekering gehad het dat hul regte ingevolge die verskanste klousules beskerm sou word en dat dit die plig van die howe was om dit te waarborg. Die regering se planne is gekortwiek en so word hy verplig om die aftog te blaas.
Garri Kasparof
Skaak
Vanaf 1986 tot en met sy aftrede in 2005 was Kasparof die nr. 1-speler in die wêreld vir 225 uit 228 maande. Sy hoogste gradering van 2851 op die FIDE-lys, wat hy in 1999 bereik het, was die hoogste ooit totdat hy deur Magnus Carlsen in 2013 verbygesteek is. Kasparof hou ook rekords vir die meeste agtereenvolgende toernooi-oorwinnings (15) en Skaak-Oscars (11).
Kasparof word in 1985 op die ouderdom van 22 die jongste onbetwiste Wêreldkampioen deur die toenmalige kampioen Anatoli Karpof te verslaan. Hy hou die amptelike FIDE-wêreldtitel tot en met 1993, toe 'n dispuut met FIDE daartoe lei dat hy 'n mededingende organisasie skep, die Professionele Skaakvereniging. In 1997 word hy die eerste wêreldkampioen wat 'n skaakspel teen 'n rekenaar verloor waar standaard-tydbeheer geld, toe hy teen IBM se superrekenaar Deep Blue verloor in 'n wedstryd wat wyd deur die media gedek is. Hy bly die "Klassieke" Wêreldskaakkampioen totdat hy uiteindelik deur Wladimir Kramnik in 2000 verslaan word.
Yongle
Bewind
Hy het die Groot Kanaal herstel en heropen, en tussen 1406 en 1420 toesig gehou oor die herbou van die Verbode Stad. Hy was ook verantwoordelik vir die Porseleintoring van Nanjing, wat as een van die wonders van die wêreld beskou is totdat dit in 1856 deur die Taiping-rebelle verwoes is.
Gudmundiet
Gudmundiet is 'n mineraal met chemiese formule. Dit is isostruktureel met arsenopiriet.
Ludwig Müller
Johann Heinrich Ludwig Müller (* 23 Junie 1883 in Gütersloh; † 31 Julie 1945 in Berlyn, vermoedelik selfmoord) het in die tydperk van die Nasionaal-Sosialisme as "Ryksbiskop" (Reichsbischof) van die Duitse Evangeliese Kerk (Deutsche Evangelische Kirche, DEK) gefungeer en was een van die leiers van die sogenaamde "Duitse Christene" (Deutsche Christen)-beweging wat 'n sintese tussen die Christendom en die Nasionaal-Sosialistiese ideologie gepropageer het.
Jyutping
Die stelsel is in 1993 deur die Taalvereniging van Hongkong ontwikkel. Dit word in verskeie taalkursusse en invoermetodes van Standaardkantonees op rekenaars en slimfone gebruik. Dit is naas Yale een van die mees gebruikte romaniseringsvorms van Standaardkantonees.
Flitspunt
K1
Hieronder vallen de gassen/vloeistoffen met een vlampunt van minder dan 21°C. Deze stoffen kunnen al bij een temperatuur onder kamertemperatuur voldoende damp afgeven om tot ontsteking te kunnen komen.
Doepatta
Gebruik
Wanneer vroue op die Indiese subkontinent ’n moskee, kerk of ander godsdiensgebou binnegaan, bedek hulle gewoonlik hul kop met die doepatta.
Sint Helena
Anglo-Boereoorlog
In die Anglo-Boereoorlog (Tweede Vryheidsoorlog) is Boere as krygsgevangenes na 'n kamp genaamd Deadwood Camp in Sint Helena gestuur. Genl. Piet Cronje is ook hierheen verban. Hulle het tot na die oorlog in Napoleon se Longwood House gebly. Die toestroming van gevangenes het die bevolking tydelik verdriedubbel tot 9 850 in 1901.
Geskiedenis
Van 1889 tot 1896 is die Zoeloekoning Dinuzulu hierheen verban. Die Zoeloekoning Goodwill Zwelithini het ook van 1968 tot 1971 hierheen gevlug uit Suid-Afrika.
Agelas semiglaber
Agelas semiglaber is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Stephanus du Toit
Opleiding
Stephanus du Toit matrikuleer in 1922 aan die Potchefstroom Gimnasium, in die eerste klas. In 1925 behaal hy die B.A.-graad aan die PUK met onderskeiding in albei hoofvakke, metafisika en etiek. Vanaf 1926 studeer hy aan die Teologiese Skool en behaal die graad B.D. in 1928 en slaag die kandidaatseksamen in 1929. Gedurende 1929 woon hy kolleges by in Semitiese tale aan die Transvaalse Universiteitskollege (TUK, voorloper van die Universiteit van Pretoria) onder leiding van prof. B. Gemser, 'n geleerde van internasionale faam. In 1930 is hy voltyds student aan die TUK en behaal die M.A.-graad in Semitiese Tale met 'n verhandeling oor "Die betroubaarheid van die boek Daniël". Die graad M.Div. behaal hy in 1936 met 'n verhandeling oor "'n Nuwe fase in die stryd om die Ou Testament". In 1939 behaal hy die doktorsgraad in die teologie onder promotorskap van prof. B. Gemser met 'n dissertasie oor "Bybelse en Babilonies-Assiriese spreuke".
Loopbaan
Einde 1930 is hy bevestig as predikant van die kombinasie Bethal, Standerton, Volksrust. In 1935, ná die afsterwe van prof. J.A. du Plessis, is hy benoem as tydelike lektor aan die Teologiese Skool en in 1936 as professor, ook aan die PUK vir CHO, vir hoofsaaklik die Ou-Testamentiese wetenskap. Hy was meermale rektor van die Teologiese Skool en dekaan van die fakulteit teologie aan die PU vir CHO.
Leon Trotsky
Ná 'n mislukte stryd van die linkse opposisie teen die beleid en die opkoms van Josef Stalin in die jare 1920 en die toenemende rol van die burokrasie in die Sowjetunie, is Trotsky agtereenvolgens uitgeskop (1927), uit die Kommunistiese Party van die Sowjetunie en uiteindelik verban uit die Sowjetunie (1929). As hoof van die Vierde Internasionale, gaan Trotsky in ballingskap in Mexiko voort met die voer van teenstand teen die Stalinistiese burokrasie in die Sowjetunie. Trotsky was al vroeg 'n voorstander van die ingryping van die Rooi Leër teen die Europese fascisme, en daarom was hy in die laat jare 1930 teen Stalin se Molotof-Ribbentrop-verdrag (nieaggressieverdrag) met Adolf Hitler. Hy is vermoor op bevel van Stalin in Meksiko, deur Ramón Mercader, 'n Spaans-Russiese agent. Die grootste deel van sy familie word ook vermoor.
Kinderkuns
Die ontwikkeling van die tekenvermoë
Baie kinders raak gefrustreer omdat hulle nie 'n lewensgetroue beeld kan weergee nie en kom tot die gevolgtrekking dat hulle nie kan teken nie. Vir die kind wat nog nie tot so 'n gevolgtrekking gekom het nie, is die tydperk 'n fase waarin sy spontaneïteit afneem, Die verskil tussen die werklikheid en die kind se weergawe daarvan, en die feit dat dit toeneem namate hy 'n soort selfkritiek ontwikkel, veroorsaak dat die kind geïnhibeer raak. Dit is baie belangrik dat 'n kind se kunsskeppinge nie gekritiseer moet word nie. Alvorens hy self sy werk begin kritiseer, beskou hy dit as baie mooi. Indien hy dan gekritiseer sou word, beskou hy dit as persoonlike kritiek. Indien 'n kind op die manier sy selfvertroue verloor, sal hy ophou teken of aanmekaar sy tekeninge doodkrap en oorteken.
Kunsonderrig
Beeldende gevoelsuiting is egter ŉ meer omvattende begrip as kreatiewe kuns. Dit is 'n sigbare vorm van persoonlike ervaring, sowel oppervlakkig as ruimtelik, met verskillende tegnieke en materiaal. Kunsonderrig vir kinders het met verloop van tyd van 'n objektiewe (die strewe na 'n natuurgetroue weergawe van die werklikheid) tot ŉ subjektiewe onderrigmetode ontwikkel. Dit is nie meer 'n voorvereiste dat iets korrek geteken moet word nie, maar dit is belangriker dat die kind plesier uit sy kuns moet put en dat dit 'n spontane weergawe van sy gevoelens moet wees.
Odontaspididae
Kenmerke
Die familie kom voor van die kus tot in dieptes van 1 600 m. Die boonste stertvin lob is langer as die onderste lob en die anale vin is naby die stertvin. Die familie het vyf paar kieu-splete en die grootte wissel van 3.1 - 4.3 m.
Agelas tubulata
Die spons behoort tot die genus Agelas en tot die familie Agelasidae. Die wetenskaplike naam van die spesie is die eerste keer geldig gepubliseer in 1996 deur Lehnert & Van Soest.
Wynbergtolbos
In Engels staan dit as die Wynberg conebush bekend.
Aiolochroia
Aiolochroia is 'n genus van sponsdiere uit die klas van die Demospongiae (gewone sponse).
Awendland
Awendland of aandland (Nederlands: Avondland, Duits: Abendland, Latyn: occidens, "sonsondergang, Weste") is digterlike taalgebruik om te verwys na die Weste en veral na Wes-Europa.
Die naam Europa is moontlik afgelei van die Fenisiese ereb wat aand beteken. Dit is hoekom Europa in Nederlands soms Avondland heet. Vanuit Fenisië gesien gaan die Son in Europa onder. Die teenoorgestelde van Awendland is Morgenland of Môreland, oftewel Asië (van açer): die land van die opkomende Son. Die woord Awendland verwys ook na die boek van Oswald Spengler (1880–1936) Untergang des Abendlandes (1918–22) waarin genoem word dat die Europese kultuur sy eindtyd binnegetree het (Duits: in ihre Endzeit eingetreten sei).
Afrikaners
Voorouers
Hoewel taal en kultuur tussen Nederlanders en Franse in die eerste twee eeue van Afrikanerwording (17e en 18e eeu) aanvanklik 'n mate van skeiding en groepering op Afrika-bodem meegebring het, het hierdie Nederlanders en Franse uit dieselfde Protestantse agtergrond gekom en het die kerklike band en dus onderliggende kulturele eenheid assimilering tussen die groepe maklik gemaak.
Musiek
Die Afrikaanse musiekrolprent was bekend veral in die vyftiger en sestigerjare van die 20ste eeu, en dit het weer in die 21ste eeu opgevlam met suksesvolle Afrikaanse musiekblyspele soos die twee rolprente, Liefling en Pretville wat besonder gewild was. Bekende Afrikanersangers soos Bobby van Jaarsveld, Steve Hofmeyr en Kevin Leo het hierin opgetree.
Kookkuns
'n Mate van Oos-Indiese invloed kom na vore in geregte soos bobotie en die aanwending van kerrie, borrie en ander speserye in die kookkuns. Afrikanerhuishoudings eet graag kombinasies soos pap-en-wors, kerrie(vleis)-en-rys en selfs vis-en-tjips (hoewel laasgenoemde eerder gekoop as self voorberei word). Afrikaners is ook lief vir biltong, droëwors, koeksisters, melktert en 'n verskeidenheid van koeke en terte wat in huishoudings voorberei word, maar veral in die stede, al hoe meer in winkels gekoop word.
Eb en vloed
Beginsels
Eb en vloei stelsels kom aan volgens die waterhouvermoë van die medium waarin die wortels sit. Hoogs waterhoudende media kan slegs een keer per dag natgemaak word, terwyl ander twee tot soveel as ses oorstromings benodig, met elke fase van die vloed slegs 'n paar minute. Die tyd wat dit neem om die wortels te oorstroom, is nie 'n kritieke parameter nie, wat beteken dat pompe dikwels matig van kapasiteit is en klein kan wees vir stelsels wat binnenshuise plante onderhou. Dit maak die metode gewild onder amateur- en stedelike tuiniers. Swaartekrag werk as afvoerpomp, en deurlugting word bewerkstellig deur dunfiltering en positiewe verplasing van lug, terwyl dit deur die water uit die wortelsone gedwing word.
Hongwu
In die middel van die 14de eeu is China geteister deur hongersnood, peste en opstande. Zhu Yuanzhang het ’n leër op die been gebring wat China verower en ’n einde aan die Mongoolsbeheerde Yuan-dinastie gebring het. Hy het die Mongole gedwing om na die Sentraal-Asiatiese steppe terug te val en het die Ming-dinastie begin 1368 gestig. Later in die jaar het sy magte die Yuan-hoofstad, Khanbaliq (moderne Beijing), binnegeval.
Zombies Ate My Girlfriend
In April 2016 het Zombies Ate My Girlfriend die Wacken Metal Battle gewen.
Ernst Brocker
Skryfwerk.
Hy skryf die drama “Eetjie Feetjie” wat by die Kaapse Fees en ook by die Klein Karoo Nasionale Kunstefees opgevoer word. Hierdie drama is ook ’n finalis vir die Sanlam Teaterprys in 2004. Tydens sy studies skryf hy ook die dramas “Liefde.Kom” en “Amal ‘le Selle”. Hy is ook skrywer en regisseur van verskeie kortfilms, insluitende “Weekend special”, “Popster”, “Grooming evolution”, “Grooming evolution 2”, “The adventures of O-Boy”, “Oh Koek” en “Saving face”.
Stephen Brooks (akteur)
Stephen Brooks (12 Augustus 1942 – 1 Desember 1999) was 'n Amerikaanse akteur. Hy was bekend vir sy rolle in die televisiereekse Days of Our Lives (1965), The F.B.I. (1965), Star Trek (1966), en The Interns (1970).
Evangelie volgens Johannes
Die evangelie beskryf Jesus van Nasaret se reise na en sendingwerk in beduidende sentrums van die Jodedom, waaronder Jerusalem. Die skrywer begin sy verslag met Johannes die Doper en eindig met Jesus se dood aan die kruis, sy begrafnis, sy heropstanding en daaropvolgende verskynings.
Taipei 101
Strukturele feite
Taiwan lê op die grens van twee tektoniese plate waar aardbewings gereeld voorkom, daarom was dit nodig om spesiale maatreëls te tref by die bou van Taipei 101 om dié natuurkragte te weerstaan. Daarvoor het die argitek 'n ontwerp gekies met 'n gestemde massademper, 'n reusagtige bolvormige gewig (byna 800 ton) in die top van die gebou wat in 'n teenoorgestelde rigting beweeg tydens trillings. Die gewig van die bol absorbeer 'n deel van die bewegingsenergie van die gebou wanneer sulke trillings voorkom, byvoorbeeld tydens windstorms of aardbewings.
Die ontwerp van die gebou is sterk beïnvloed deur die leer van Feng Shui. Die belangrikste vorm wat herken word in die geboustruktuur is die pagode.
NG gemeente Loxton
Kerklike geboue
Die kerkdienste is voorlopig in die kafhok van die plaas gehou; 'n behoorlike kerkgebou was dus 'n dringende behoefte. Die gemeente het egter mildelik gegee en reeds met die tweede Nagmaal het ds. Maeder die hoeksteen van die kerkie gelê, waarna die boukommissie die voltooide sogenaamde noodkerk op 20 April 1900 in ontvangs kon neem. Met groot vreugde is die kerk op 8 Julie 1900 op luisterryke wyse tydens die derde Nagmaal in die gemeente se bestaan deur ds. Maeder ingewy. Vanaf die kafhok het 'n algemene optog plaasgevind na die kerk, waar die inwydingsrede deur ds. W.P. de Villiers gehou is. Die verrigtinge is opgeluister met koorsang. Hierdie eerste kerkgebou het later die kerksaal geword. Intussen is 'n mooi en gerieflike pastorie gebou wat dekades daarna nog diens gedoen het.
In 1904 is die meent Loxton formeel aan die plaaslike munisipaliteit oorgemaak. Die harde werk van die stigtingsjare was verby en die gemeente kon voortbou en groei tot volwassenheid op die fondamente wat gelê is. 'n Hoogtepunt was die voltooiing van die pragtige nuwe kerk in 1924, waartoe die ywer van die destydse leraar, ds. F.S. Malan, baie bygedra het.
FIFA Sokker-Wêreldbekertoernooi in 1938
Kwalifiserende spanne
[[Lêer:Qualification for the 1938 FIFA World Cup.png|duimnael|400px|Uitslag van die kwalifisering:
Stadions
Wedstryde is in die volgende stede gespeel:
Uitklopfase
Vir die agste eindrondte was daar agt vaste spanne wat glo die toernooi se sterkste spanne was. Hulle was: Brasilië, Frankryk, Italië, Kuba, Nazi-Duitsland, Oostenryk, Tsjeggo-Slowakye en Hongarye. Vir elkeen van hierdie agt spanne is ’n teenstander getrek. In die daaropvolgende rondte het die wenner van wedstryd een teen die wenner van wedstryd twee te staan gekom.
FIFA se terugwerkende ranglys
In 1986 het FIFA ’n verslag gepubliseer waarin al die deelnemende spanne van elke Sokker-Wêreldbekertoernooi insluitende die destydse FIFA Sokker-Wêreldbekertoernooi in 1986 geranglys is volgens vordering in die toernooi, algehele resultate en kwaliteit van die meedinger. Die ranglys vir die 1938-toernooi is soos gevolg:
Bulgar
Belangrikheid
In die Sowjettyd het Moslems van Tatarstan en ander dele van die land na Bulgar gereis omdat hulle nie kon deelneem aan die hadj in Mekka nie.
Sekwensiële logika
Sekwensiële logika word dus ook gebruik om sommige tipes rekenaargeheues te konstrueer, sekere tipes vertraging- en stoorelemente, en en:finite state machines. Meeste praktiese rekenaarstroombane is 'n vermenging van sekwensiële en kombinasielogika.
Daar is twee tipes finite state machines wat met sekwensiële logika gebou kan word:
Djin
Etimologie
Die woord "djin" kom van jinn, ’n Arabiese versamelwoord wat afgelei is van die Semitiese stam (Arabies: جَنّ / جُنّ, jann) en hoofsaaklik "wegkruip" beteken. Sommige skrywers vertolk die woord se betekenis as "wesens wat verberg is van die sintuie". Verwante woorde sluit in die Arabiese majnūn ("besete" of, meer algemeen, "waansinnig"), jannah ("tuin") en janīn ("embrio"). Jinn is die Arabiese meervoudsvorm; die enkelvoud is jinni.
Seerowersroete
Geografie
Die Seerowersroete het by verskeie hawens in die Atlantiese Oseaan begin, insluitende Bermuda, Nassau of New York, na gelang van waar die seerowers aanvanklik bymekaargekom het. Die roete het dan rofweg suid-suidoos met die kus van Afrika langs geloop, dikwels via die Madeiraeilande. Die seerowers sou dan om die Kaap die Goeie Hoop vaar en deur die Mosambiekkanaal na Noord-Madagaskar. Hier sou seerowers dikwels oorbly om hulle kragte en skepe te herstel voordat hulle verder na hulle teikens in die noorde vaar. Seerowersbasisse wat veral belangrik was, was Île Sainte-Marie (nou Nosy Boraha) en Ranterbaai, albei aan die noordoostekant van die eiland. Seerowers het ook dikwels van die Comore-eilande gebruik gemaak om vir die laaste been van hulle reis voor te berei.
Djin
Djin-eienskappe
duimnael|200px|’n Arabiese manuskrip van die [[Duisend-en-een-nag.]] duimnael|200px|Aladdin en die djin, gebou van Lego-blokkies.
Kostuums
Hierdie algemene gebruik is geleidelik deur die jare vervang met die terme "rok", "klere" of "drag" en die gebruik van die term "kostuum" word deesdae meer gebruik vir die beskrywing van ongewone drag of drag uit 'n ander era of klere wat bedoel is om identiteit te verander soos in 'n teater, vir Halloween vieringe of karakter kostuums. Voordat klerevervaarding op groot skaal begin het, is alles met die hand gemaak. Wanneer dit vir kommersiële verkoop vervaardig is, tot so laat as die 21ste eeu, is dit dikwels deur vrouens vervaardig, wat besighede bestuur het waar ingewikkelde of intieme vroulike kostuums op aanvraag gemaak is, insluitende hoedemakery en vormdrag.
Nasionale kostuum
In Bhoetan is daar voorgeskrewe tradisionele nasionale drag ('n rok) vir mans en vrouens, insluitende die monargie. Dit is al vir duisende jare mode en het in 'n kenmerkende dragstyl ontwikkel.Die rok wat deur mans gedra word, staan bekend as Gho, 'n knielengte kamerjas met 'n band rondom die middel, genaamd Kera. Die voorste gedeelte van die rok is gevorm soos 'n buidel en is in die ou dae gebruik om mandjies kos en 'n kort dolk vas te hou, maar vandag is dit om 'n selfoon, beursie en betel neut, Doma, te hou. Die rok wat die vrouens dra, bestaan uit drie dele bekend as kira, tego en wonju. Die lang rok hang tot op hul enkels en word 'n kira genoem. Die baadjie wat bo-oor gedra word, is 'n tego en word gedra met 'n binne-baadjie, die wonju. Wanneer hul besoek aflê by 'n dzong of klooster, word 'n lang serp, 'n kabney, deur die mans oor die skouer gedra, in die kleure wat gepas is vir hul status. Vrouens dra ook serpe oor hul skouers, genaamd ragus, gemaak van rou sy met borduurwerk, maar is nie 'n aanduiding van hul status nie.
Gelukbringers
Kostuums is algemeen by sportbyeenkomste, waartydens ondersteuners aantrek soos hul span se gelukbringer as wyse van ondersteuning. Besighede gebruik gelukbringer kostuums om mense in te bring na hul besigheid óf deur die plasing van hul gelukbringer in die straat by hul besigheid of hul stuur hul gelukbringer uit na sport geleenthede, feeste, nasionale feeste, feeste en parades. Gelukbringers by organisasies kweek bewustheid van hul werk. Die skrywers van kinderboeke skep gelukbringers van hul boek se hoofkarakter as verteenwoordiger by hul boek ondertekening sessies. Dier kostuums wat visueel vergelyk met gelukbringer kostuums is ook gewild onder die lede van die harige fandom, waar die kostuums verwys word na fursuits en pas by een dier se persona, of "fursona".
D-majeur
D-majeur is 'n majeurtoonleer wat uit die toonhoogtes D, E, F-kruis, G, A, B, en C-kruis bestaan.
Anatoli Karpof
Boeke
Karpof het verskeie boeke geskryf wat in Engels vertaal is.
Farnborough
Geografie
Farnborough lê op die hoofspoorlyn tussen Londen en Southampton ongeveer 50 km vanaf Waterloo-stasie. Die M3 snelweg loop deur die noordelike gedeelte van Farnbourgh. Die hoofspoorlyn Londen-Southampton loop parallel met en ongeveer een kilometer suid van die M3. Die Blackwater-rivier vorm beide die oostelike grens van die stad en die Hampshire-Surrey-grens. Die Reading-Guildford-spoorlyn en die Blackwater Valley Road (A331) volg die loop van die rivier. Farnborough se suidelikke grens is die Basingstoke-kanaal.
Lugvaartbedryf
In 1905 het die Royal Engineers, wat by Aldershot gesetel was, hul waarnemingsballonfabriek na Farnborough verskuif en in 1908 het Samuel Cody, 'n Amerikaanse lugvaartliefhebber, 'n vliegtuig ontwikkel wat ook vir militêre waarneming gebruik kon word. Hy het sy ontwikkeling by Farnborough getoets en gedemonstreer. Cody is in 1912 in 'n vliegongeluk dood, maar die vervaardiging van ballonne het voortgeduur. Met die uitbreek van die Eerste Wêreldoorlog in 1914 word die ballonfabriek ook 'n sentrum vir lugvaartnavorsing. Terselfdertyd is die Farnborough-vliegveld ontwikkel.
Ý
In Tsjeggies
In Tsjeggies is ý die 40ste letter van die alfabet, tussen y en z en verteenwoordig die klank [iː] (soos "bier").
In Slowaaks
Ý is die 44ste letter van die Slowaakse alfabet, tussen y en z en verteenwoordig die klank [iː] (soos "bier").
Apostoliese Kerke
Volgens die meerderheid Christelike kerke word die Apostoliese kerke nie as Christelike kerke beskou nie, en gebrandmerk as kultus of sekte.
In Suid-Afrika bestaan daar verskeie groepe, naamlik:
Kritiek teen die Apostoliese Kerke
Kritiek wat uitgespreek word teen die Apostoliese Kerke deur KIES sluit in die bestaansreg van die Apostelamp, die wyse waarop die sakramente bedien word, die bediening van die sakramente aan die doderyk, die interpretasie van die Bybel, geloof, verlossing, en die siening van die hemel.
Laersdrif
Ná die Tweede Vryheidsoorlog het die NG Kerk by Laersdrif 'n nedersetting vir armblankes gestig.
Kewer
Bou
Nie alle kewers kan vlieg nie. Spesies wat kan vlieg, vlieg meestal stadig en die groter kewers maak dikwels 'n hoorbare geluid in die vlug. Van die vlieënde spesies is die tierkewer (subfamilie Cicendilinae) die vinnigste. Die kewer se gelede pote is, net soos sy ander liggaamsdele, by sy lewenswyse aangepas. Waterkewers se pote is plat met baie haartjies en werk soos roeispane. Aktiewe spesies soos die tierkewers het goed ontwikkelde pote, terwyl klimmende spesies soos die lieweheersbesies se pote kort en stewig is om maklik te kan vastrap.
Voeding
Baie leef van karkasse, uitwerpsels of diereprodukte soos vel, hare, vere, bene of diervet. Die verteringstelsel van vleisetende spesies is korter as die van planteters. 'n Interessante verskynsel is die gewoonte van sommige spesies lieweheersbesies om in 'n groep saam te werk wanneer hulle hul prooi vang. 'n Studie van 4 Suid-Afrikaanse spesies het getoon dat die 2 groter spesies die prooi gryp en aan sy bene of lyf vashou terwyl die kleiner kewers die bytwerk doen en die gif inspuit wat die prooi verlam. Kewers toon selde tekens van broeisorg. In uitsonderlike gevalle, soos by sekere spesies van die familie Passalidae, sal die ouers tog hul kleintjies voed en beskerm.
Voortplanting
Wyfiekewers is soms vlerkloos, byvoorbeeld glimwurmwyfies. Tydens die soektog na 'n geskikte paarmaat maak sekere kewers lig met behulp van spesiale organe aan die onderpunt van die agterlyf. Manlike vuurvliegies lok met ritmiese ligflikkerings net die wyfies van dieselfde spesie, wat met hul eie besondere ligtekens reageer. Die vlerklose wyfie, of glimwurm, lewe vlak bo die grond tussen lae bossies of riet. Baskewers skei 'n reuk af om 'n maat te lok.
Waterkewers (familie Dytiscidae)
Sowat 4000 waterkewerspesies is bekend. Die familie se lywe is plat en glibberig en hulle pote is aangepas om hulle in staat te stel om goed te swem – die agterpote is wyd uitmekaar en plat so os roeispane met lang, stywe haartjies wat die swembeweging aanhelp.
Hulle bly meestal onder water, maar kom gereeld na die oppervlak vir lug. Die mannetjie word van die wyfie onderskei op grond van sy voorpote, waarop klein, ronde kussinkies voorkom. Daarop is suiertjies wat hom in staat stel om tydens paring aan sy wyfie vas te klou. Waterkewerlarwes se kos word buite die liggaam verteer. Die larwe gebruik sy kake om die prooi met verteringensieme in te spuit. Verteringsappe vloei vanuit die kewer se maag deur kanale in die kake tot in die prooi. Die larwe suig dan eenvoudig die verteerde kos deur dieselfde kanale op.
Tierkewers (subfamilie Cicendilinae van die Carabidae)
Daar is sowat 2000 tierkewerspesies bekend. Hierdie kewertjies is inderdaad so kwaai soos tiere. Hulle verkies 'n tropiese en subtropiese klimaat en kom oor die hele Afrika voor. Tierkewers is helderkleurig met 'n metaalagtige glans. Hulle het groot oë, sterk bokake en hardloop besonder vinnig. 'n Tipiese tierkewer wat algemeen in Suid-Afrika voorkom, is die genus Dromica. Die genus Mantichora, wat geweldige groot kewers is, kom in droë streke en vlaktes voor.
Snuitkewers (familie Curculionidae)
Die insek is ongeveer 25 mm lank met 'n swart kop en rooi lyf wat in so 'n mate beskerm is deur klipharde vergroeide elytra, dat hy in die grond ingetrap kan word sonder om iets oor te kom. As hy bedreig word, val die spesie summier op sy sy met die pote styf gestrek – 'n instinktiewe soort stuiptrekking. Die meeste snuitkewers reageer onder bedreiging dieselfde. Snuitkewers, byvoorbeeld Sitophilus zeamais, wat mielies verniel, kan soms 'n ernstige plaag in Suid-Afrika wees. Lande word voor die oes besmet deur kewereiers wat in die halfryp graan gele word. Die wyfie boor met haar snoet 'n gaatjie in die sagte korrel en lê haar eier daarin. Larwes broei later uit en eet hulle pad oop. Die volgroeide kewers maak hulle ook in graanskure tuis, waar hulle terselfdertyd die nuwe graan verniel. Ander snuit- kewerspesies val onder meer tabak, bloekombome en wingerde aan.
Grootkaakkewers (familie Lucanidae)
Daar is nagenoeg 900 bekende spesies grootkaakkewers. Die kewers is groot (tot 100 mm) en lyk gevaarlik. Veral die mannetjies se kake is baie groot. Altesaam 12 spesies van die genus Colophon word slegs in Suidwes-Kaapland aangetref. Hulle woon net op geïsoleerde bergkruine en sommige is vernoem na bergklimmers. Grootkaakkewers se larwes woon in verrotte hout en neem 'n hele aantal jaar om te ontwikkel.
2009-Drienasiesreeks
Die toernooi is deur SANZAR georganiseer, ’n konsortium wat uit die drie lande se rugbyfederasies bestaan. Sedert 2012 is dit na die Rugbykampioenskapreeks verander toe ook Argentinië tot die toernooi toegetree het.
Land-en-Zeezicht
Land-en-Zeezicht is 'n woonbuurt van Somerset-Wes. Dit was oorspronklik deel van die historiese plaas Vergelegen. Die deel bekend as Land-en-Zeezicht het in 1914 in besit gekom van Hendrik Hendriksz wat die herehuis in Versterlaan gebou het. Sy familie en nasate het tot 1947 en weer van 1951 tot 1971 op die plaas gewoon. Twee Hendriksz-dogters, Alida en later Johanna, is uit die huis met Onze Jan Hofmeyr getroud. Langsamerhand is die een deel van die plaas na die ander tot stadsgebied ontwikkel. Die huis in in 1981 deur die Poolse adellikes die graaf en gravin Zamoyski gerestoureer. Die huis is in 1985 tot monument verklaar.
Hesse
Bosgebiede
Bosgebiede beslaan byna 895 000 hektaar of 42 persent van die deelstaat se oppervlakte. Dit maak van Hesse die mees beboste deelstaat van Duitsland (naas Rynland-Palts) – nog voor die Saarland (39 persent), Baden-Württemberg (38 persent) en Beiere (36 persent). 40 persent van Hesse se bosgebiede is in besit van die deelstaat, terwyl 'n verdere 35 persent in besit van 418 stede en munisipaliseite is. Slegs agt Hessiese munisipaliteite beskik nie oor hul eie bosgebiede nie.
Vroeë geskiedenis
Vroeë boeregemeenskappe het onder meer in die Laer Lahnvallei, die Ryn-Mainstreek, die Amöneburgse Bekken en in die gebied rondom Fritzlar bestaan. Hier is byvoorbeeld gebruiksvoorwerpe opgegrawe wat vanweë hul kenmerkende versierings as snoerkeramiek bekend staan. Navorsers neem aan dat die draers van die snoerkeramiese beskawing hul oorsprong in Wes-Hongarye gehad het.
Romeinse heerskappy
Romeinse legioene, wat in die versterkte militêre basis van Mogontiacum (die moderne Mainz) gestasioneer was, het in 10 v.C. die Ryn oorgesteek om vir die eerste keer voet op Hessiese bodem te sit. Rome was destyds van voorneme om sy provinsie Germania verder uit te brei en sy oostelike grens tot by die Elberivier te verskuif. Die Chatte was die eerste Germaanse volk wat in gevegte met Romeinse magte gewikkel was. Dit was ook moontlik ook die rede hoekom hulle 'n fokuspunt in die Romeinse geskiedskrywing was en 'n hele reeks outeurs, waaronder Tacitus, Florus, Plinius en Strabo, na hulle verwys het.
Die Limes het die gebied van Hesse in twee dele verdeel. Suid-Hesse het deel uitgemaak van die Romeinse provinsie Bo-Germanië (Germania superior) met sy hoofstad Mogontiacum. Die gebied is gaandeweg geromaniseer – 'n proses wat hom op administratiewe, stedeboukundige en infrastrukturele gebied voltrek het. Latyn het die algemene omgangstaal geword. In administratiewe opsig is die provinsie in civitates verdeel – nedersettings of munisipaliteite wat dikwels deur 'n bepaalde stamgroep bewoon is en oor sy eie plaaslike administrasie beskik het. In Hesse was daar drie civitates: die civitas Taunensium (met Nida – tans Frankfurt-Heddernheim – as administratiewe setel), die civitas Mattiacorum (Aquae Mattiacorum, die moderne Wiesbaden) en die civitas Audeniensium (Dieburg).
Nasionaalsosialistiese diktatuur
Nogtans was daar aktiewe weerstand teen die NS-bewind. Naas Wilhelm Leuschner het ook ander personlikhede soos Heinrich Fulda, Ernst von Harnack, Theodor Haubach, Johanna Kirchner, Carlo Mierendorff, Adolf Reichwein en Ludwig Schwamb teen die diktatuur verset. Almal het Wilhelm Leuschner se politieke oortuiging gevolg dat "ons is, wat ons gewees het" en hul stryd vir 'n demokratiese Duitsland met hul lewens betaal. Hul vryheidsgees en politieke beginsels was egter rigtinggewend vir die nuwe Hessiese deelstaat wat ná die Tweede Oorlog gestig is.
Gedurende die oorlog het duisende bewoners van Hessiese stede soos Frankfurt, Kassel en Darmstadt in vernietigende Britse en Amerikaanse lugaanvalle gesterf. Die aanval op Darmstadt, wat snags op 11 September 1944 begin het, het na ramings meer as 12 000 menselewens geëis. Plaaslike NS-leiers het massabegrafnisse vir propagandadoeleindes misbruik en die bevolking opgeroep om in die oorlogstryd teen die geallieerde magte te volhou.
Permanente sending in Berlyn
Op 31 Mei 2001 is die nuwe Hessiese Deelstaatsending in die federale hoofstad Berlyn ingewy. Die kantoorgebou is in die vroeëre Ministergärten ("Ministertuine") tussen Brandenburger Tor en Potsdamer Platz geleë – nie ver van federale liggame en instellings soos die Duitse federale parlement (Deutscher Bundestag), Federale Raad (Bundesrat, as verteenwoordiging van die sestien deelstate), die kantoor van die Duitse bondskanselier en meerdere federale departemente nie.
Energie (esoteries)
In Suid-Afrika
Sedert 2008 is Suid-Afrikaanse tradisionele en alternatiewe genesers professionele status verleen binne die Suid-Afrikaanse mediese stelsel. Daar is verskeie webwerwe wat besighede adverteer wat een of ander vorm van "energiegenesing" aanbied, waarvan verskeie pseudowetenskaplike praktyke insluit, waaronder Reiki, kristalgenesing, "harmoniserende frekwensies" en "energiekinesiologie". Mediese fondse bied dikwels 'n vorm van holistiese behandeling aan, maar verwys nie na spesifieke aspekte soos energiegenesing nie.